“Людзі патрабуюць кантакту з Госпадам, яны хочуць сустрэць жывога Бога, Які клапоціцца пра іх, Які ацаляе, дае сілы прабачыць іншаму чалавеку”, – кажа Славамір Чайкоўскі з Уроцлава. Праз сваё сьведчаньне шчырай і глыбокай веры ўдзельнікі Адновы ў Сьвятым Духу прагнуць ісьці з Добрай Весткай у розныя асяродкі, так як рабілі гэта першыя апосталы. Хочуць таксама зьвярнуць увагу маладых людзей на духоўныя пагрозы і спакусы, якія часта хаваюцца на першы погляд за бязьвіннымі формамі сучаснай культуры.